
PARLAMENTUL  ROMÂNIEI
CAMERA  DEPUTAŢILOR
	
COMISIA PENTRU                                    									Nr.4c-25/96/21.09.2021
TINERET ȘI SPORT              

A V I Z
asupra Propunerii legislative pentru modificarea şi completarea Ordonanţei  de urgenţă a Guvernului nr.133/2000 privind învăţământul universitar şi postuniversitar cu taxă, peste locurile finanţate de la bugetul de stat,
cu modificările şi completările ulterioare (PLx.283/2021)


În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia pentru tineret și sport a fost sesizată spre dezbatere și avizare cu propunerea legislativă pentru modificarea şi completarea Ordonanţei de urgenţă a Guvernului nr.133/2000 privind învăţământul universitar şi postuniversitar cu taxă, peste locurile finanţate de la bugetul de stat, cu modificările şi completările ulterioare, prin adresa Biroului Permanent din 22.06.2021.

Propunerea legislativă are ca obiect de reglementare modificarea Ordonanţei de urgenţă a Guvernului nr.133/2000 privind învăţământul universitar şi postuniversitar cu taxă, peste locurile finanţate de la bugetul de stat. Potrivit expunerii de motive, intervenţia legislativă urmăreşte, pe de o parte, să ofere o garanţie pentru studenţii din România că taxele lor de şcolarizare nu vor 
suferi modificări pe perioada studiilor, în sensul creşterii cuantumului acestora, şi, pe de altă parte, să asigure un termen rezonabil de informare a candidaţilor, înainte de începerea admiterii, cu privire la cuantumul taxei şi numărului de locuri oferite "cu taxăˮ în instituţiile de învăţământ superior de stat, prin creşterea acestui termen de la 15 zile la 3 luni.

În urma examinării, în şedinţa din 21.09.2021, desfășurată prin prezență fizică și prin mijloace de comunicare la distanță, Comisia pentru tineret și sport a hotărât, cu unanimitate de voturi, avizarea favorabilă a propunerii legislative, cu amendament admis redat în Anexa care face parte integrată din prezentul aviz.
	
În raport de obiectul şi conţinutul său, propunerea legislativă face parte din categoria legilor ordinare.








PREŞEDINTE,
Tudor Rareș POP







																	 
                     Anexă
                              AMENDAMENTE ADMISE



	Nr.
crt.
	Text Ordononață de Urgență nr.133/2000
	Text propus de Comisie 
(autorul amendamentului)
	                   Motivarea
amendamentelor propuse

	1. 
	Art.3 - Cuantumul taxei prevăzute la art. 2 se stabileşte de senatul fiecărei instituţii de învăţământ superior în funcţie de costurile specifice şcolarizării. Cuantumul taxei şi numărul de locuri se anunţă candidaţilor cu cel puţin 15 zile înainte de începerea admiterii.
	Articolul 3 se modifică și se completează, cu următorul cuprins:

“Cuantumul taxei prevăzute la art. 2 se stabilește de senatul fiecărei instituții de învățământ superior în funcție de costurile specific școlarizării. Cuantumul taxei și numărul minim de locuri se anunță candidaților cu cel puțin 3 luni înainte de începerea admiterii. Taxa nu se modifică pe perioada de școlarizare.”

Autor: Filip Havârneanu, Deputat USR PLUS

	1. Niciun tip de subvenție nu este corelată cu inflația, prin urmare este inechitabil și disproporționat ca obligațiile impuse asupra studenților să urmeze un regim, în contextul în care drepturile garantate de lege pentru sprijinirea studenților în satisfacerea obligațiilor financiare nu urmează același regim. Până nu se stabilește un mecanism unitar, nu se poate promova o excepție doar în materia obligațiilor.
2. Cvasimajoritatea cheltuielilor universităților o reprezintă cheltuielile salariale, a căror cuantum nu este influențat de inflație, ci de dispozițiile legale. Prin urmare, creșterea taxei ca urmare a inflației este de natură a reprezenta o îmbogățire a universității, superioară costurilor pe care le-ar suporta ca urmare a inflației, având în vedere preponderența cheltuielilor fixe ale universității.
3. În contextul în care studentul este obligat să accepte modificarea unei părți esențiale a contractului de școlarizare fără negociere și
 având în vedere că ajustarea cu inflația nu presupune un calcul strict matematic, ci o aproximare, nu există garanții pentru student că această ajustare nu va fi excesiv "pe plus".

